**Balconul**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

N-am crezut că un balcon poate fi atât de viu

Şi că poate mângâia tâmple cu păr argintiu...

Fumul de ţigară, ochii ce privesc afară

Ascund gândurile multe care-ncet coboară

Amintirile din cerul ce mereu a ascultat

Povestiri fără cuvinte din scrumul scuturat!

Dialoguri ne-auzite s-au purtat zi de zi

Între om şi Dumnezeu, încercând a trezi

Gânduri cu înţelepciune şi-a lăsa în trecut

Zbuciumul din sufletul care-o viaţă a durut!

Balconul este locul unde omul solitar

Cunoaşte împăcarea cu destinul, divin dar!

Atâta armonie între balcon şi omul

Care-a trecut prin nopţi fără a cunoaşte somnul

Te face-a înţelege că sunt locuri anume

Unde îţi afli pacea în trecerea prin lume!